## Odluka o potanjim uvjetima za osnivanje i rad predstavništava inozemnih banaka u Republici Hrvatskoj

### NN 104/1993 (19.11.1993.), Odluka o potanjim uvjetima za osnivanje i rad predstavništava inozemnih banaka u Republici Hrvatskoj

# NARODNA BANKA HRVATSKE

Na temelju članka 8. stavak 3. Zakona o bankama i štedionicama ("Narodne
novine", broj 94/93.) i članka 67. stavak 1. točka 23 Zakona o Narodnoj
banci Hrvatske ("Narodne novine", broj 74/92, 2B/93. i 79/93.),
Savjet Narodne banke Hrvatske na svojoj sjednici održanoj 16. studenoga
1993. godine, donio je

## ODLUKU

### o potanjim uvjetima za osnivanje i rad predstavništava inozemnih banaka u Republici Hrvatskoj

Članak 1.

U Republici Hrvatskoj inozemna banka može pod uvjetom uzajamnosti osnovati
predstavništvo radi istraživanja tržišta u oblasti financijsko-bankovnog
poslovanja, radi obavljanja propagandnih i informativnih poslova i radi
svog predstavljanja.

Predstavništvo inozemne banke ne može obavljati bankovne poslove iz
čIanka 3. Zakona o bankama i štedionicama.

Članak 2.

Predstavništvo inozemne banke mora imati jamstvo banke osnivača da će
izmiriti sve obveze koje nastanu u Republici Hrvatskoj u svezi s radom
predstavništva.

Članak 3.

Inozemna banka može sama ili zajedno s drugom inozemnom bankom otvoriti
predstavništvo u Republici Hrvatskoj.

Predstavništvo inozemne banke je sastavni dio inozemne banke i nema
svojstvo pravne osobe te radi za račun inozemne banke - osnivača.

Inozemna banka koja ima predstavništvo u Republici Hrvatskoj može otvoriti
i više predstavništava.

Članak 4.

Predstavništvo je dužno u svom radu držati se propisa Republike Hrvatske.

Nadzor primjene propisa Republike Hrvatske kod predstavništva obavljaju
nadležni organi za poslove inspekcije u okviru svojih nadležnosti

Članak 5.

Predstavništvo inozemne banke može se osnovati i poćeti s radom nakon
upisa u Registar predstavništava inozemnih banaka u Republici Hrvatskoj
koji se vodi u Narodnoj banci Hrvatske (u daljnjem tekstu: Registar).

O upisu predstavništva u Registar na zahtjev inozemne bapke - osnivača,
Narodna banka Hrvatske donosi rješenje koje se objavljuje u "Narodnim
novinama" o trošku inozemne banke.

Članak 6.

Zahtjev za zapis u Registar sadrži:

- tvrtku osnivača,

- tvrtku i sjedište predstavništva,

- djelatnost predstavništva.

Uz zahtjev za upis u Registar inozemna banka je dužna podnijeti

1. opis poslova koje će predstavništvo obavljati,

2. ovjerenu izjavu banke osnivača da preuzima odgovornost za sve obveze
koje nastanu u Republici Hrvatskoj u svezi s radom predstavništva,

3. imena osoba koje će voditi predstavništvo,

4. potvrdu institucije za nadzor banke zemlje sjedišta inozemne banke
da je ona odobrila namjeravano osnivanje predstavništva u Republici Hrvatskoj
ili da takovo odobrenje nije potrebno,

5. uvjerenje o postojanju uzajamnosti, tj. uvjerenje da zemlja sjedišta
inozemne banke dozvoljava hrvatskim bankama otvaranje predstavništva u
toj zemlji, ako to uvjerenje zatraži Narodna banka Hrvatske.

Narodna banka Hrvatske dužna je o zahtjevu za otvaranje predstavništva
odlučiti u roku od 60 dana od dana podnošenja zahtjeva.

Članak 7.

Narodna banka Hrvatske donosi rješenje o brisanju predstavništva iz
Registra na zahtjev osnivača ili ako predstavništvo više ne udovoljava
uvjetima propisanim ovom Odlukom.

U rješenu iz stavka 1. ovog članka odredit će se rok za prestanak
rada predstavništva koji ne može biti duži od 6 mjeseci. Članak 8.

Predstavništva inozemnih banaka koja su poslovala na dan stupanja na
snagu ove Odluke nastavljaju poslovati na Način i pod uvjetima pod kojima
su poslovala do stupanja ove Odluke na snagu.

Predstavništva iz stavka 1. ovog članka dužna su uskladiti svoje poslovanje
s odredbama ove Odluke i zatražiti upis u Registar najkasnije do 30. lipnja
1994. godine

Članak 9.

Ova Odluka stupa na snagu idućeg dana od dana objave u "Narodnim
novinama".

O. br. 182/93.

Zagreb, 16. studenoga 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

Odluka, NN 104/1993-2005
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)